નોંધણી ઝંબેશ અને અન્ય પ્રવેશ વૃદ્ધિનાં પગલાંઓના કારણે પ્રાથમિક શાળાઓમાં નોંધણીનોં પ્રમાણ અનેકગણું વધેલ જોવામાં આવેલ છે. નોંધણીમાં તિવ્ર વધારાના કારણે ભીડ અને પ્રવર્તમાન મર્યાદિત શાળાકીય આધાર માળખા પર ભાર વધી ગયેલ. આ પરીસ્થિતીને પહોંચી વળવા માટે નવી શાળાઓનાં બાંધકામ, વધારાના વર્ગો, છોકરીઓ માટે અલગ શૌચાલયો અને મુતરડીઓ, પીવાના પાણીની વ્યવસ્થા, વિગેરે કાર્યો એસ.એસ.એ. હેઠળ હાથ ધરવામાં આવ્યાં. આ ઉપરાંત, શાળામાં સમારકામનાં કાર્યો પણ ચાલુ કરવામાં આવ્યાં. આ બધી દરમ્યાનગીરીના કારણે યોજના હેઠળના જીલ્લાઓની પ્રાથમિક શાળાઓના શિક્ષણ આપવાના વાતાવરણમાં દેખીતો વધારો થયો.